**Bo Anders Niklas Strömstedt** (født 25. juli 1958 i Lund i Sverige) er en svensk popsanger og låtskriver. Han er sønn av skribentene Bo Strömstedt og Margareta Strömstedt. Niklas Strömstedt musikalske karriere strekker seg over flere tiår, og han har deltatt i en rekke ulike band og musikkgrupper, blant annet sammen med Orup og Anders Glenmark i 1990-årene. Strömstedt står også bak hits som «Sista morgonen» (1989), «Förlorad igen» (1989), «Om» (1990), «Oslagbara» (1992), «I hennes rum» (1992) og «Inga änglar gråter» (1997). Etter årtusenskiftet har Strömstedt også jobbet en del innen tv, blant annet som programleder.

Bakgrunn
--------

Strömstedts første møte med rampelyset kom som niåring i 1967, da han spilte i julekalenderen *Teskedsgumman* på SVT. Hans musikalske karriere startet som DJ og frilansmusiker i 1970- og 1980-årene, blant annet som pianist på Ulf Lundells album *Längre inåt landet* (1980), *Den vassa eggen* (1985) og *Det goda livet* (1987).

Selv ga Strömstedt ut to soloalbum i denne perioden; *Skjut inte … det är bara jag!* (1981) og *Andra äventyr* (1983). Ingen av dem fikk noen nevneverdig suksess, og Strömstedt fortsatte i stedet å skrive låter sammen med andre og jobbe som bakgrunnsmusiker. I 1987 spilte han inn et album sammen med Lasse Lindbom og Janne Bark under navnet *Triad*. Samme år fikk gruppen en stor julehit med sangen «Tänd ett ljus», som siden har blitt en juleklassiker i Sverige.

### Gjennombruddet

I 1989 slapp han albumet *En gång i livet* som inneholdt hitlåtene «Sista morgonen» og «En kvinna och en man». Han gjorde suksess med albumet og fikk året etter en stor hit med låten «Om» fra albumet med samme navn. «Om» nådde toppen av den svenske singellisten og Svensktoppen, og den nådde en syvendeplass på norske VG-lista – hans eneste singel inne på den norske singellisten.

I 1991 deltok han på turneen *Rocktåget* sammen med Tomas Ledin og Lena Philipsson, og året etter ha han ut albumet *Halvvägs till framtiden* med hits som «Oslagbara!» og «Bilderna av dej». I 1992 vant han også svenske Melodifestivalen, som komponist av «I morgon är en annan dag», fremført av Christer Björkman. Låten kom nest sist i Eurovision Song Contest 1992, og Strömstedt ga senere ut en egen versjon av låten, kalt «Näst sist».

I 1994 dannet han gruppen GES, sammen med Anders Glenmark og Orup. Trioen skrev Sveriges offisielle låt till Fotball-VM 1994, «När vi gräver guld i USA». Låten ble en landeplage i Sverige, godt hjulpet av at det svenske landslaget spilte seg til en bronsemedalje i turneringen.

I 1995 hadde GES et suksessrikt år med omfattende turneer og albumet *Glenmark / Eriksson / Strömstedt*, som toppet den svenske albumlisten og lå 30 uker på den norske albumlisten. Tross suksessen gikk GES-medlemmene hvert til sitt samme år.

### Etter GES

I 1997 ga han ut albumet *Långt liv i lycka* med singelen «Inga änglar gråter» som omhandlet skilsmissen mellom Strömstedt og konen Efva Attling. Albumet toppet den svenska albumlisten, og Strömstedt dro samme året ut på en suksessrik sommerturné i Sverige. Han skrev også flere sanger til svenske tv-programmer, og han skrev de svenske sangtekstene til musikalen *Mamma Mia!*. I 2001 ga hun ut albumet *Du blir du jag blir jag*.

Strömstedt under en konsert i Stockholm i 2013.
Etter flere år ute av rampelyset etter 2001, gjorde Strömstedt comeback i Melodifestivalen i 2008. Sommeren 2009 deltok Strömstedt på en sommerturné, og samme høst dro han ut på soloturneen *30 år i kärlekens tjänst* for å feire 30 år som profesjonell musiker. Desember samme år slapp han samlealbumet *30 år i kärlekens tjänst*.

Siden har han deltatt i flere tv-programmer som *Körslaget*, *Stjärnorna på slottet* og *Så mycket bättre*. Han har også vært programleder for *Tack för musiken!*, der han intervjuer og spiller sammen med kjente svenske musikere.

I 2016 hadde Strömstedt et eget show på Hamburger Börs i Stockholm, kalt *Storhetsvansinne*. Showet ble en stor suksess, og han fulgte opp med flere show i blant annet Göteborg samme høst.

I 2018 ble gruppen GES gjenforent og dro på turné rundt om i Sverige samme år.

### Privatliv

I 1985 giftet Niklas Strömstedt seg med Efva Attling, og de fikk to sønner. Paret skilte seg i 1995. Senere ble han samboer med Agneta Sjödin som han fikk en datter med. Paret gikk senere fra hverandre, og siden 16. juli 2011 har han vært gift med Jenny Strömstedt. To av hans barn er Simon og Maja Strömstedt.

Priser og utmerkelser
---------------------

* 1990 – Rockbjörnen for årets mannlige artist
* 1990 – Johnny Bode-stipendiet
* 1994 – Grammis (med Glenmark, Eriksson, Strömstedt) for årets låt «När vi gräver guld i USA»
* 2011 – Evert Taube-stipendiet
* 2015 – Karamelodiktstipendiet

Diskografi
----------

Strömstedt under en tv-konsert i 2008.
Oversikt over Strömstedts album og samlealbum:

### Studioalbum

* 1981 – *Skjut inte … det är bara jag!*
* 1983 – *Andra äventyr*
* 1989 – *En gång i livet*
* 1990 – *Om!*
* 1992 – *Halvvägs till framtiden*
* 1997 – *Långt liv i lycka*
* 2001 – *Du blir du jag blir jag*
* 2008 – *Två vägar*

### Samlingsalbum

* 1990 – *Tårar i regn*
* 1998 – *Oslagbara 1989–1999*
* 2009 – *30 år i kärlekens tjänst*
* 2016 – *Storhetsvansinne*

Referanser
----------

1. ↑   GeneaStar, GeneaStar person-ID stromstedtb[Hentet fra Wikidata]
2. ↑   Freebase-data fra Google[Hentet fra Wikidata]
3. ↑  «"Gumman som blev liten som en tesked" Gumman på skolavslutning (TV Episode 1967)». Besøkt 10. juni 2018.
4. ↑  «Niklas Strömstedt om sin tid med Ulf Lundell -uffebloggen». *www.alltomuffe.se* **(engelsk)**. Arkivert fra originalen 12. juni 2018. Besøkt 10. juni 2018.
5. ↑  «Texten till Tänd ett Ljus». julsånger.se. Besøkt 10. juni 2018.
6. ↑  Hung, Steffen. «Niklas Strömstedt på VG-lista». *www.norwegiancharts.com*. Besøkt 10. juni 2018.
7. 1 2  «24 år efter "När vi gräver guld i USA" – GES ger sig ut på sommarturné med premiär i Dalhalla». *dalademokraten.se* **(svensk)**. Besøkt 10. juni 2018.
8. ↑  Hung, Steffen. «Glenmark/ Eriksson / Stromstedt - Norwegian charts portal». *www.norwegiancharts.com*. Besøkt 10. juni 2018.
9. ↑  «Niklas Strömstedt - 30 år i kärlekens tjänst». 24. desember 2013. Arkivert fra originalen 24. desember 2013. Besøkt 10. juni 2018.
10. ↑  «Niklas Strömstedt har fått storhetsvansinne | Villatidningen». *villatidningen.se* **(svensk)**. Arkivert fra originalen 12. juni 2018. Besøkt 10. juni 2018.
11. ↑  *Sveriges befolkning 1990*, DVD-ROM, Riksarkivet SVAR 2011
12. ↑  «Niklas Strömstedt och Jenny Östergren gifta». Sydsvenska Dagbladet. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 24. september 2013.
13. ↑  «Niklas Strömstedt». *Discogs* **(engelsk)**. Besøkt 10. juni 2018.

Eksterne lenker
---------------

* (sv) Offisielt nettsted Rediger på Wikidata

* (en) Niklas Strömstedt – kategori av bilder, video eller lyd på Commons Rediger på Wikidata
* (en) Niklas Strömstedt på Internet Movie Database Rediger på Wikidata

* (no) Niklas Strömstedt hos Filmfront Rediger på Wikidata

* (sv) Niklas Strömstedt i Svensk Filmdatabas Rediger på Wikidata

* (en) Niklas Strömstedt hos The Movie Database Rediger på Wikidata
* (en) Niklas Strömstedt på Apple Music Rediger på Wikidata

* (en) Niklas Strömstedt på Discogs Rediger på Wikidata

* (en) Niklas Strömstedt på MusicBrainz Rediger på Wikidata

* (en) Niklas Strömstedt på SoundCloud Rediger på Wikidata

* (en) Niklas Strömstedt på Spotify Rediger på Wikidata

* (en) Niklas Strömstedt på Songkick Rediger på Wikidata

* (en) Niklas Strömstedt på Last.fm Rediger på Wikidata

* (en) Niklas Strömstedt på Genius — sangtekster Rediger på Wikidata

* (en) Niklas Strömstedt på AllMusic Rediger på Wikidata
* Niklas Strömstedt på Twitter Rediger på Wikidata

* Niklas Strömstedt på Facebook Rediger på Wikidata

* Niklas Strömstedt på Instagram Rediger på Wikidata

* Niklas Strömstedt på YouTube Rediger på Wikidata

* Niklas Strömstedt på Myspace Rediger på Wikidata


|  |  |  |
| --- | --- | --- |
| Forrige mottaker:Louise Hoffsten | **Mottaker av Evert Taube-stipendet**(2011) | Neste mottaker:Melissa Horn |

Portal: Sverige

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** Geni **·** MusicBrainz **·** Discogs **·** AllMusic
 |